laion/Wikipedia-Exotic huggingface dataset:
פלקנסטרו רג'אנה

פלקנסטרו רג'אנה (באיטלקית: Pallacanestro Reggiana) הידועה גם בשם החסות גריסין בון רג'ו אמיליה, היא קבוצת כדורסל איטלקית מהעיר רג'ו אמיליה, המתמודדת בליגת העל האיטלקית. הקבוצה הוקמה בשנת 1974 על ידי שלושה חברים ושיחקה בתחילת הדרך בצבעים כחול ולבן. בסיום עונת 1983/84 העפילה לראשונה לליגה הבכירה. מאז התנדנדה הקבוצה מספר פעמים בין הליגה הראשונה לשנייה. בעונת 1997/98, לאחר שסיימה במקום ה-11 בטבלה, הגיעה הקבוצה עד לסדרת חצי גמר הפלייאוף והפסידה לקבוצת פורטיטודו בולוניה 3-0. בעונת 2004/05 הגיעה הקבוצה עד לגמר הגביע האיטלקי והפסידה לקבוצת בנטון טרוויזו 74-64. לאחר שהעפילה בסיום עונת 2011/12 בחזרה לסרייה A, סיימה הקבוצה במקום השישי (שיא מועדון) והפסידה בסדרת רבע גמר הפלייאוף לקבוצת וירטוס רומא 3-4. בעונות 1997/98 (מוקדמות), 1998/99 (שלב הבתים), 1999/00 (שלב הבתים עם מכבי חיפה) השתתפה הקבוצה בגביע קוראץ'. בעונת 2002/03 השתתפה בצמפיונס קאפ. ובעונת 2005/06 הגיעה הקבוצה עד לרבע גמר גביע יול"ב, בו הפסידה לקבוצת המופארם ורשאץ' 165-147 בסיכום שני מפגשים. בעונת 2013/14 השתתפה הקבוצה בשלב הבתים של היורוצ'לנג' והגיעה עד לגמר, בו ניצחה את קבוצת טריומף ליוברצי 65-79. בעונת 2015/2016 מתמודדת הקבוצה במסגרת היורוקאפ. מאז שנת 1980 מארחת הקבוצה בארמון הספורט ג'וליו ביג'י שנבנה בשנת 1968 ומכיל 3,500 מקומות. סרייה A: סגנית: 2015 חצי גמר: 1998 הגביע האיטלקי גמר: 2005 חצי גמר: 2014 גביע יול"ב: רבע גמר: 2006 יורוצ'לנג': זכייה (1): 2014 מדיה וקבצים בנושא פלקנסטרו רג'אנה בוויקישיתוף אתר האינטרנט הרשמי של פלקנסטרו רג'אנה פלקנסטרו רג'אנה, ברשת החברתית אקס (טוויטר) פלקנסטרו רג'אנה, ברשת החברתית אינסטגרם פלקנסטרו רג'אנה, סרטונים בערוץ היוטיוב
הנול של ז'אקאר

הנול של ז'אקאר (בעברית נקרא גם: הנול של ג'אקארד או נול ג'אקארד) הוא נול מכני שהומצא על ידי ז'וזף מארי ז'אקאר, טווה משי צרפתי, בשנת 1801. המכונה נשלטה על ידי רצף כרטיסים מנוקבים, המשורשרים בשרשרת סגורה. הנול התבסס על המצאותיהם של בזיל בושון משנת 1725 ושל ז'אק דה ווקאנסון מ-1745. הכרטיסים המנוקבים שולטים על אחת משתי פעולות של הנול: הפעולה הראשונה קובעת עבור כל חוט ערב אילו מסגרות יהיו במצב מעלה, ואילו במצב מטה. באופן כזה נקבע אילו מחוטי השתי יהיו מעל, ואילו מתחת לחוט הערב. הפעולה השנייה, בנול מרובה בוכיירים, קובעת איזה בוכייר יפרוס את חוט הערב. חוטי השתי הם מצבעים שונים, ובדומה לכך, כל בוכייר פורס חוט ערב מצבע אחר, ובאופן זה נוצרת בבד הארוג דוגמה צבעונית. בנולים המשוכללים ביותר, הכרטיסים המנוקבים שולטים על שתי הפעולות, ובכך מאפשרים דוגמאות מורכבות אף יותר. נול ז'אקאר אורג בד עם דוגמה צבעונית, באופן אוטומטי, באותה מהירות שבה נול פשוט אורג בד אחיד. לפני ההמצאה, אריגת בדים עם דוגמה צבעונית דרשה נול המופעל ידנית, על ידי בעל מלאכה מיומן, במהירות אטית בהרבה ממהירותו של נול מכני. סוג הבד ג'קארד שיוצר על ידי המכונה נקרא על שמו. למעשה, עקרונותיו של הנול משמשים גם כיום בתעשייה, כשהמכונה מתוכנתת על ידי מחשב. נול ז'אקארד שימש השראה לחלוצי המחשבים, ותרם רבות למחשוב. הרעיון כי ניתן לארגן את פעולתה של מכונה על ידי סדרת הוראות שמגיעות "מבחוץ", ובאופן כזה לגרום לה לבצע פעולות שונות ללא שינוי מכני במכונה עצמה, אלא על ידי שינוי סדרת ההוראות, פתחה את הדרך למה שהוביל בהמשך הדרך לתכנות מחשבים. במנוע האנליטי שתכנן צ'ארלס בבג' באמצע המאה ה-19, סדרת ההוראות שהורו לו מה לעשות, הגיעה מסדרת כרטיסים מנוקבים, לפי המודל שיצר ז'אקאר. לקראת סוף אותה מאה, בשנת 1889, הגשים הרמן הולרית' חלק מהחזון, כשבנה מכונה בה כרטיסים מנוקבים שימשו לקידוד מידע. מכונה זו ששימשה בהצלחה במפקד האוכלוסין של ארצות הברית ב-1890, וקיצרה את הזמן שהיה נחוץ לסיכום תוצאות המפקד מכ-9 שנים (הזמן שסיכום התוצאות ארך עבור המפקד של 1880), לשנה אחת. חברתו של הולרית', התמזגה עם שתי חברות נוספות, ויחדיו היוו את הגרעין לחברת IBM, הגדולה בחברות טכנולוגיית המידע גם כיום. המחשב המכני של קונראד צוזה, Z1 מ-1937, אולי המחשב המוצלח הראשון, השתמש במערכת דומה להזנת התכנית, ומערכת שנייה, מבוססת גם היא על אותם עקרונות, להזנת המידע. המחשבים הבאים של צוזה, Z3 (מ-1941) ואחריו Z4, והמחשב הרווארד סימן 1 של הווארד אייקן מ-1943, השתמשו גם הם בשיטה זו. חשיבותה של ההמצאה הוכרה מיד עם פרסומה. הקיסר נפוליאון בונפרטה והקיסרית ז'וזפין דה בוארנה, בעת ביקורם בליון בשנת 1805, ביקרו בבית המלאכה של ז'אקאר, והוענקה לו פנסיה בסך 3,000 פרנקים ומענקים על כל מכונה שייצר. אריגה נול אדמונד קרטרייט מדיה וקבצים בנושא הנול של ז'אקאר בוויקישיתוף technology/Jacquard-weave הנול של ז'אקאר, באתר אנציקלופדיה בריטניקה (באנגלית) Martin Hardingham, Mary Anne Sanders , Fiona Roxburgh (ע), Textile Terms, The Fabric Catalog, 1978, New York: Wallaby, 1978, עמ' 138, ISBN 0-671-79061-7. (באנגלית)
אירינה מורביובה

אירינה מורביובה (ברוסית: Ирина Муравьёва;‏ נולדה ב-8 בפברואר 1949, מוסקבה) היא שחקנית תיאטרון וקולנוע סובייטית ורוסית. היא זכתה בתואר אמן העם של רוסיה בשנת 1994, זכתה בפרס ברית המועצות בשנת 1981. על תרומתה לתרבות מורביובה זכתה במספר עיטורים סובייטים ורוסים. אירינה מורביובה נולדה במוסקבה ב-8 בפברואר 1949 למשפחת מהנדס. בתחילת מלחמת העולם השנייה אביה התנדב לצבא האדום וסיים את הלחימה בשטח גרמניה. בהיותו בגרמניה הוא פגש נערה בלארוסית שהובאה לגרמניה על ידי הנאצים לצורכי עבודות כפייה. תוך זמן קצר הם התחתנו. לאחר סיום בית הספר, אירינה הגישה את המסמכים לכל בתי הספר למשחק במוסקבה, אך לא התקבלה. לאחר שנה היא ניסתה שוב והתקבלה רק לבית הספר למשחק ליד תיאטרון הילדים. בשנת 1970, לאחר סיום הלימודים, היא התקבלה להרכב שחקני התיאטרון ועבדה בו עד לשנת 1977. בשנת 1977 אירינה מורביובה עברה לתיאטרון על שם מועצת העירייה ובשנת 1993 לתיאטרון מאלי במוסקבה. בתיאטרון זה מורביובה עובדת עד היום ומגלמת בעיקר תפקידים במחזות רוסיים קלסיים. במקביל לעבודה בתיאטרון מורביובה הצטלמה בסרטי קולנוע. כבר בשנת 1965 בהיותה לומדת בבית הספר למשחק היא הצטלמה לתפקיד קטן. ההצלחה הגדולה של אירינה מורביובה הייתה בסרט מוסקבה אינה מאמינה בדמעות בו היא גילמה אחת הדמויות המרכזיות. על השתתפותה בסרט זה השחקנית קיבלה פרס ברית המועצות. בשנת 1982 היא גילמה את התפקיד הראשי בסרט "הקרנבל" של טטיאנה ליאוזנובה. בסרט זה השחקנית שרה שיר של מקסים דונייבסקי לפי מילים של רוברט רוז'דסטבנסקי "תתקשר" שהיה להיט בברית המועצות. על תפקיד בסרט זה מורביובה זכתה בתואר "שחקנית השנה" בשנת 1982. בשנת 1999 מורביובה הצטלמה בסדרת טלוויזיה שביים בעלה ובתפקידי משנה השתתפו שני בניה. בשנת 2001 וב-2003 היא המשיכה להשתתף בסדרות טלוויזיה בבימוי בעלה. ב-2006 גילמה דמות משנה בסדרה המצליחה "קטי המכוערת". בשנת 2010 היא זכתה בפרס השנה עבור תפקיד נשי משני. אתר האינטרנט הרשמי של אירינה מורביובה מדיה וקבצים בנושא אירינה מורביובה בוויקישיתוף אירינה מורביובה, במסד הנתונים הקולנועיים IMDb (באנגלית) אירינה מורביובה, באתר AllMovie (באנגלית) אירינה מורביובה, במסד הנתונים הקולנועיים KinoPoisk (ברוסית) אירינה מורביובה, באתר MusicBrainz (באנגלית)
בירת קיץ

בירת קיץ היא עיר המשמשת כבירה אדמיניסטרטיבית, במהלך תקופות קיץ חמות וממושכות במיוחד. בעבר היו בירות קיץ נפוצות במדינות בהן המערכת הפוליטית הייתה כזו שהמעמד השליט נהג לנפוש בקיץ בערים בעלות אקלים נוח יותר. בירות קיץ אינן נפוצות כיום כפי שהיו בעבר, בגלל "השטחת" הפירמידה הפוליטית והנגישות שלה לאנשים שאינם בהכרח בני המעמד הגבוה ובגלל כניסתם לשימוש המוני של מזגנים. בהודו נהגה הממשלה לעבור מניו דלהי (216 מטר מעל לפני הים) לשימלה (2,130 מטר מעל לפני הים) למשך הקיץ. נוהג זה הופסק בשל הקושי להעביר את כל הפקידות הנלווית לעיר, כמו גם התפיסה הציבורית השלילית של מעבר זה של הפוליטיקאים ועובדי המדינה. בספרד נהגה הממשלה לעבור בקיץ ממדריד לסן סבסטיאן, שנמצאת בחלק הצפוני, הקריר יותר, של המדינה, בקרבת הגבול הצרפתי.
דוד שפירא

האם התכוונתם ל... רבי דוד שפירא (ה'תקס"ד, 1804 – י"ט באדר ה'תרל"ד, 1874) – האדמו"ר השני בשושלת דינוב. בנו של רבי צבי אלימלך שפירא, ה"בני יששכר" ואביו של רבי צבי אלימלך שפירא מבלאז'וב הרב דוד שפירא (ה'תרי"א, 1851 – ד' באייר ה'תרצ"ו, 1936) – רב ומורה הוראה בקובנה. בנו של הרב חיים יעקב שפירא. הרב דוד שפירא (ה'תרנ"ח, 1898 – ה'תשל"א, 1971) – רב חסידי ירושלמי, מחבר שו"ת בני ציון. הרב דוד יצחק שפירא – ראש ישיבת באר יעקב. בנו של הרב משה שמואל שפירא. דוד שפירא (1903-‏1985) – כימאי ישראלי במכון ויצמן למדע. עסק בסינתזה של ליפידים דוד נתן שפירו – רב צרפתי, רבה של העיר קלרמון-פראן ו'וישי' (1945 - 1999). דיויד שפירו – במאי-יוצר, צלם קולנוע, טלוויזיה, וידאו קליפים ופרסומות עורך ומעצב ישראלי, יליד צרפת. הרב דוד שפירא, רב שכונת בית הכרם בירושלים, בנו של האדמו"ר אלימלך שפירא מפיאסצנה-גרודז'יסק. דוד שפירא (קצין) – בעבר מפקד גדוד שמשון, בעל צל"ש אלוף על פעולתו להריגת המחבל בפיגוע בישיבת מרכז הרב שפירא שפירו
מוכת ירח

מוכת ירח (באנגלית: Moonstruck) הוא סרט קולנוע מסוגת קומדיה רומנטית בבימויו של נורמן ג'ואיסון משנת 1987. בסרט שיחקו שר, ניקולס קייג', אולימפיה דוקאקיס, וינסנט גרדניה ודני איילו. הסרט יצא לאקרנים ב-16 בדצמבר 1987 בניו יורק בלבד, וב-18 בדצמבר באותה שנה ברחבי העולם. הסרט זכה לביקורות מהללות והכנסות של כ-91,640,528 דולר בצפון אמריקה מה שהפך אותו לסרט החמישי הרווחי ביותר לאותה שנה. הסרט היה מועמד לשישה פרסי אוסקר, והוא זכה בשלוש קטגוריות: השחקנית הטובה ביותר, שחקנית המשנה הטובה ביותר והתסריט המקורי הטוב ביותר. הסרט מגולל את סיפורה של לורטה קאסטוריני הגרה עם הוריה, קוזמו ורוז. לורטה התאלמנה מבעלה, אך היא יוצאת עם ג'וני קאמררי המציע לה נישואים לפני שהוא נוסע לבקר את אימו הגוססת בסיציליה. ג'וני מבקש מלורטה להזמין לחתונה את אחיו, רוני, על אף שישנו סכסוך ביניהם. שר - לורטה קאסטוריני ניקולס קייג' - רוני קאמררי אולימפיה דוקאקיס - רוז קאסטוריני וינסנט גרדניה - קוזמו קאסטוריני דני איילו - ג'וני קאמררי ג'ולי בובאסו - ריטה קאפומג'י לואיס גאס - ריימונד קאפומג'י ג'וני מהוני - פרי פוידור צ'אליפין ג'וניור - סבה של לורטה אניטה גילייט - מונה הסרט זכה להצלחה כלכלית וביקורות אוהדות עם הסכמה גורפת לגבי הופעתם של השחקנים הראשיים. הסרט זכה לציון 93% על פי האתר "Rotten Tomatoes". המגזין "טיים" הילל את תסריטו של ג'ון פטריק שאנלי ואת הופעתה של שר. מבקר הקולנוע רוג'ר איברט החשיב את הסרט לאחד הטובים ביותר בכל הזמנים. בשבוע הראשון לצאת הסרט הוא נכנס למקום השלישי ברשימת שוברי הקופות. הסרט שהה במשך 20 שבועות לא רצופים בעשרת הראשונים עם הכנסה כוללת של 80,640,528 דולר לעומת תקציב של 15 מיליון דולר. מכון הסרטים האמריקאי דירג את הסרט ברשימותיו: מקום 41 ברשימת "מאה סרטים... מאה קומדיות", מקום 17 ברשימת "מאה שנים... מאה תשוקות", מקום 96 עם הציטוט "Snap out of it!" ברשימת "מאה שנים... מאה ציטוטים" ומקום שמיני ברשימת "מאה שנים... עשרת הגדולים" בקטגוריית הקומדיות הרומנטיות. בנוסף, ערוץ הטלוויזיה "Bravo" דירג את הסרט במקום ה-72 ברשימת הסרטים המצחיקים ביותר בכל הזמנים. "מוכת ירח", במסד הנתונים הקולנועיים IMDb (באנגלית) "מוכת ירח", באתר נטפליקס "מוכת ירח", באתר AllMovie (באנגלית) "מוכת ירח", באתר Rotten Tomatoes (באנגלית) "מוכת ירח", באתר Box Office Mojo (באנגלית) "מוכת ירח", באתר Metacritic (באנגלית) "מוכת ירח", באתר אידיבי "מוכת ירח", תסריט הסרט באתר Scripts.com (באנגלית) "מוכת ירח", באתר Prime Video (באנגלית) "מוכת ירח", במסד הנתונים הקולנועיים KinoPoisk (ברוסית) ביקורות - ביקורת על הסרט שפורסמה בעיתון מעריב, 18 במרץ 1988 - ביקורת על הסרט שפורסמה בעיתון חדשות, 17 במרץ 1988 - ריאיון עם במאי הסרט שפורסם בעיתון חדשות, 17 במרץ 1988 תמר גלבץ, קולנוע - יא ירח, מה עשית - "מוכת ירח״ (1987), במאי: נורמן ג'ואיסון. שחקנים: שר, ניקולאס קייגי, כל העיר, 25 במרץ 1988
נועם פרוסט

נועם פרוסט (נולדה ב-20 בספטמבר 1993) היא דוגמנית ישראלית שמדגמנת רבות בתצוגות אופנה מחוץ לישראל. בשנת 2013 "פורבס ישראל" דירג אותה במקום העשירי ברשימת הדוגמניות המרוויחות ביותר בישראל. נועם פרוסט היא בתם של עדי פרוסט - במאי, ושל ענת בירן - דוגמנית עבר, מגישה בערוץ הקניות ומטפלת בפסיכודרמה. למדה בתיכון עירוני א' לאמנויות תל אביב במגמת קולנוע. שירתה כשנה בצה"ל כמפיקה ביחידת ההסרטה של פיקוד העורף, אך השתחררה בטרם עת, עקב סיבות רפואיות. מתגוררת בתל אביב. עקב מראה הבוגר הוצע לפרוסט בהזדמנויות רבות כבר מגיל צעיר לדגמן. אביה התנגד לכך שתעסוק במקצוע עד גיל 16. כשהתקרבה פרוסט לגיל 16 ביים אביה את "הדוגמניות" בערוץ 2 שם התרשם מאלינור שחר, סוכנת דוגמניות שראיין לתוכנית. בעקבות התרשמותו משחר, הרשה לפרוסט לדגמן תחת ניהולה של שחר. גובהה (1.80 מטר) איפשר לה להתקבל לתצוגות אופנה בחו"ל. שנת 2012 הייתה שנת הפריצה של פרוסט. בשנה זו כיכבה בתצוגות אופנה של מאלברי, פתחה תצוגה של כריסטופר ריבון בשבוע האופנה של לונגון, סגרה תצוגה של אטוסורו טאיאמה בשבוע האופנה של פריז והופיעה גם בתצוגות של מעצבים כמו קום דה גרסון, ג'ון גליאנו, דמיר דומה ואחרים. בשנת 2013 הופיעה בשבוע האופנה של ניו יורק שם הופיעה בתצוגות של ויקטוריה בקהאם, קריצ'רס אוף ווינד, טרייסי ריס ולואיס גולדן; בהמשך הופיעה גם בשבוע האופנה של לונדון. בשנת 2014 השתתפה בקליפ השיר "Everybody Needs a Man" של עופר ניסים ומאיה סימנטוב. בשנת 2016 דגמנה פרוסט יחד עם אמה, ענת בירן, לקמפיין של חברת הוניגמן. בשנת 2022 עלתה לשידור הסדרה "ריקוד האש" בה גילמה את ליבי. נועם פרוסט, במיזם "אישים" לתיעוד היצירה הישראלית עומר טל, בדרכי נעם: בתה של ענת בירן הפכה לדוגמנית מבטיחה ופורצת, באתר nrg‏, 12 בספטמבר 2010 צליל שרון, ‏ממריאה, באתר ‏מאקו‏, 15 באפריל 2013 נאוה סילוורה‏, דוגמנית השבוע: נועם פרוסט בספיישל יום העצמאות, באתר וואלה, 16 באפריל 2013 שחר אטואן, איך הגיעה נעם פרוסט לחזית העולמית של הדוגמניות הישראליות, באתר הארץ, 14 באפריל 2014 איתי יעקב, סתיו סטרשקו ונעם פרוסט: "קל לנו לשחק בין הזהויות של נשי וגברי", באתר Xnet‏, 28 ביולי 2015 דניאל שירין, עכבר העיר אונליין, הדוגמנית הישראלית המצליחה שאתם לא מכירים, באתר הארץ, 21 באוגוסט 2015 הדס בשן, "אין לי מראה של ברבי, תמיד יהיו כאלה שלא יאהבו", באתר mako‏, 8 באוגוסט 2016 תמר קרוון‏, דוגמנית מגיל 4: כך גדלה נועם פרוסט מול המצלמה - מבעד לעדשה של תמר קרוון, באתר וואלה, 17 באוקטובר 2016 אפרת וכטל, "יום אחד אני מדגמנת הוט קוטור בפריז ולמחרת עושה מטווח במדים", באתר Xnet‏, 9 במרץ 2017 הדס בשן, דוגמנות: ריאיון עם נעם פרוסט וגלית גוטמן, באתר את, 3 ביולי 2017 חגית רון רבינוביץ', דרכי נעם, באתר ישראל היום, 27 ביולי 2017 נועם פרוסט: "ריהאנה הייתה היחידה שחששתי ממנה", באתר וואלה, 7 בספטמבר 2017 מלי זיידמן, נעם פרוסט, דוגמנית מגיל 16: "זה מקצוע שיכול לערער אותך", באתר Xnet‏, 12 ביולי 2018 רתם איזק, ‏"פיג'יי מסתכל על הנעליים שלי ואומר: איזה נעל קטנה וחמודה. אני מידה 42", באתר ‏מאקו‏, 4 ביולי 2019 נועם פרוסט, במסד הנתונים הקולנועיים IMDb (באנגלית) גלובס, ‏דירוג "פורבס": מי הדוגמנית המרוויחה ביותר בישראל?, באתר ‏מאקו‏, 5 ביוני 2013 נועם פרוסט ממריאה, באתר mako, ‏2013-04-15 ויטה דול, בדרכי נעם: הדוגמנית הישראלית שמככבת בשבוע האופנה, באתר nrg‏, 28 בספטמבר 2012 Offer Nissim feat Maya Simantov Everybody Needs A Man, נבדק ב-2022-06-22 איתי יעקב, ותודה לגנטיקה: המשפחות שמדגמנות שלום בית בקמפיינים , באתר Xnet‏, 25 באוגוסט 2016
צריף בנגב

צְּרִיף בנגב הוא שיר מאת נתן אלתרמן, שפורסם ב-10 בינואר 1947 בטור השביעי בעיתון דבר (בתחילה נקרא "בשולי טלגרמות"). השיר נכלל בספר הטור השביעי - תש"ג-תשי"ד, ספר ראשון, בהוצאת הקבוץ המאוחד, 1977. השיר מתאר את גבורתם של העולים לנגב במבצע 11 הנקודות. השיר נכתב בעקבות ביקורו של נתן אלתרמן בכפר דרום, מיד לאחר מבצע י"א הנקודות בנגב (במוצאי יום כיפור 1946). הבית הראשון מתאר זאת: יוֹם חֹשֶׁךְ וַיְהִי עֶרֶב. יָרֵחַ נִדְלַק, מִתְנַכֵּר וְרַע-עַיִן, מוּל אֶרֶץ סִינַי. וַאֲנַחְנוּ נִכְנַסְנוּ לַצְּרִיף הַדַּק, שֶׁבָּרוּחַ רַעַד כְּמוֹ חַי. המשורר מתאר את הבחורה שראה, חנה לבית קרייטנר (שלימים נישאה לנפתלי טלמן והם עברו להתגורר במושבה יקנעם): בְּבוֹאֵנוּ רָאִינוּ בַּצְּרִיף נַעֲרָה, הִיא בְּסֵפֶר קָרְאָה. לָהּ צַמָּה וְסִנָּר. וְרַק עבי שֶׁל קֶרֶשׁ בֵּין צְחוֹר סִנָּרָהּ וּבֵין לֵיל הַגּוֹפְרִית וְחוּקַת הַמִּדְבָּר. הצריף מתואר בשיר בצורה הירואית: רַק אַחַר שֶׁיָּצָאנוּ לָשׁוּב לַמְּכוֹנִית הִזְכִּירָנוּ הַשַּׁחַק עָצוּם הַכִּפָּה כִּי עָבַרְנוּ עַל פְּנֵי הָעֶמְדָּה הַקִּדְמִית אֲשֶׁר נֶפֶשׁ הָעַם בְּכַפָּה... ימים אחדים לאחר מבצע י"א הנקודות, ב-5 ינואר, התכנס בבזל הקונגרס הציוני ה-22, הראשון אחרי השואה, וגרנות סיפר על ההישגים הרבים בתקופת המלחמה, ובראשם על החדירה לנגב ויישובו במבצע בזק, אבל ציין שהקרן עובדת "במשטר של מיטת סדום" ודרושים לה עוד אמצעים למשימה הלאומית הכבירה הזאת. לבאי הקונגרס, הנרגשים ממספרי הדונמים שקרן קימת גאלה, היה ברור שהמשימה לא הסתיימה, כי כל קילומטר רבוע שנרשם בספרי הקרן מחזק את היישוב בארץ, ויש לעטוף אותו בעוד מישורים וגבעות. אלתרמן הגיב על כך בשיר: ... אך נודה: לא קונגרס ציוני, אדונים, ואף לא הסוכנות, כמובן, לא היו נחשבים לגורם מדיני, בלעדיה ובלי סינרה הלבן. אלתרמן מסיים את השיר בשורות המרגשות: גַּם לְלוֹנְדוֹן הָיָה בַּמִּזְרָח הַתּיכוֹן קַל יוֹתֵר, לְלֹא הִיא וְסִפְרָה שֶׁצָּנַח. עֵת רָאשֵׁי מֶמְשָׁלוֹת עוֹצְמִים עַיִן לִישׁן, אוֹר חַדְרָהּ מְשַׁנֶּה אֶת מַפַּת הַמִּזְרָח. נ. אלתרמן, הטור השביעי, בשולי הטלגרמות, דבר, 10 בינואר 1947 ד. נחלתי, מ"שירי מכות מצרים" עד "עיר היונה", דבר, 3 ביולי 1959 דן מרגלית, הגיעה שעת האש, באתר nrg‏, 15 ביולי 2006 צור ארליך, סקופים בשירים: מה ששמע מרדכי נאור לפני ואחרי שכתב את 'הטור השמיני', 9 בפברואר 2007 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ThrustSSC

ThrustSSC (נקראת גם Thrust supersonic car, בתרגום חופשי: "מכונית הדחף העל-קולית") היא המכונית הראשונה בעולם ששברה באופן רשמי את מחסום הקול: ב-15 באוקטובר 1997 הגיעה למהירות של כ-1,228 קמ"ש. מכונית זו מונעת על ידי שני מנועי סילון תעופתיים שהוצמדו לצדדיה, ולא על ידי מנוע בעירה פנימית. אנדי גרין, איש קבע של חיל האוויר המלכותי, נהג במכונית ב-15 באוקטובר 1997 בשטח מדברי בנבדה שבארצות הברית. לגוף המכונית חוברו 2 מנועי סילון תוצרת רולס-רויס, אותם מנועים שנמצאים בגרסה הבריטית של המטוס F-4 פנטום. המכונית באורך 16.5 מטרים, רוחב של 3.7 מטרים ומשקל של 10.5 טונות. הדחף הנקי של מנועי הסילון הוא 223 קילו-ניוטון וצריכת הדלק היא כ-18 ליטרים של דלק לשנייה. אם ממירים את תצרוכת הדלק הזאת למושגים של רכב רגיל, מדובר על כ-55 ליטרים לקילומטר. לצורך השוואה, משאית קאמאז משנת 1989 צורכה כ-50.28 ליטרים ל-100 קילומטרים. התאחדות הרכב העולמית הכירה בשיא החדש בהודעה שפרסמה ב-11 בנובמבר 1997. בהודעה פורסם ש"זוהי הפעם הראשונה בהיסטוריה שרכב שנע על הקרקע עבר את מהירות הקול". כמו כן, פורסם בהודעה שמהירות המכונית לאחר נסיעה של המייל הראשון שלה עמד של 1,227.986 קמ"ש, ומהירות המכונית לאחר נסיעה של הקילומטר הראשון שלה עמד על 1,223.657 קמ"ש. הניסיון לשבור את שיא המהירות בכלי רכב שנע על הקרקע, נקבע דווקא ל-15 באוקטובר 1997 כמחווה לצ'אק ייגר, ששבר את מחסום הקול חצי מאה ויום אחד לפני כן. המכונית למעשה שברה את שיא המהירות האישי שלה, שיא שהשיגה במספר נסיעות מבחן שנערכו בסתיו 1996 ובאביב 1997 בשטח מדברי במחוז מעאן שבירדן. המכונית מוצגת במוזיאון בקובנטרי שבאנגליה שבו קיים גם סימולטור שלה לקהל המבקרים. מדיה וקבצים בנושא ThrustSSC בוויקישיתוף
עיצור מכתשי, מחוכך צידי, מסודק

עיצור מכתשי מחוכך צידי מסודק מצוי בשפות מדוברות מועטות ביותר. סימן ה־IPA לעיצור הוא /t͡ɬʼ/. כדי לבטא עיצור זה יש לבטא את העיצורים [t] ו־[ɬʼ] בו זמנית. עיצור זה היה קיים בפרוטו-צ'רקסית. פרק זה לוקה בחסר. אנא תרמו לוויקיפדיה והשלימו אותו.
צי (יחידה בחיל ים)

בחילות ים, צי הוא היחידה האורגנית הגדולה ביותר, הכוללת מערך של כלי שיט קרביים ותומכים, ולעיתים גם כלי טיס ימיים וכוחות נחתים, ויכולה לתפקד כחיל ים עצמאי באזור גאוגרפי מוגדר. צי הוא המקבילה הישירה של ארמייה בצבא יבשה (כוח מקביל לפחות לשבע אוגדות, במושגי צה"ל). ציים הם בדרך כלל מערכים קבועים המשויכים גאוגרפית לים או אוקיינוס מסוים. חלוקה לציים מקובלת במדינות בעלות חיל ים גדול, או הפרדה גאוגרפית ברורה (לדוגמה, חיל הים הקנדי מחולק לצי אטלנטי וצי באוקיינוס השקט). מעצמות מחזיקות ציים המשייטים בכל רחבי העולם. לדוגמה, חיל הים של ארצות הברית כולל שישה ציים, מתוכם המוכר ביותר בישראל הוא הצי השישי של ארצות הברית, המשייט בים התיכון. בחילות ים קטנים (לדוגמה, חיל הים הישראלי) אין הפרדה לציים, וחיל הים כולו הוא צי אחד, המשייט בעיקר בקרבת חופי המדינה. כיום, צי נמצא בדרך כלל בפיקודו של קצין בדרגת אדמירל או דרגה מקבילה. אף שציים לא מעטים הם בפיקודו של סגן אדמירל או תת-אדמירל. רוב הציים מחולקים לשייטות. בעידן ספינות המפרש, ציים חולקו על פי שיוך גאוגרפי ולכל שייטת הייתה משימה מוגדרת. בזמנים מודרניים יותר, השייטות מורכבות בדרך כלל מקבוצות הומוגניות מאותו הסוג של אוניות מלחמה, כמו ספינות קרב או סיירות. ציים רב־לאומיים אינם נדירים בהיסטוריה הימית. לדוגמה, כמה מדינות הרכיבו את צי הליגה הקדושה בקרב לפנטו בשנת 1571. בעידן המודרני, נאט"ו יצר צי משולב המורכב מכוחות מתוך מספר חילות ים לאומיים, ומשייט בים התיכון (Operation Active Endeavour). מדיה וקבצים בנושא צי בוויקישיתוף
קשר לוגי

קַשָּׁר לוגי הוא פונקציה המייצרת מקבוצה של פסוקים לוגיים, או תבניות לוגיות פסוק חדש או תבנית חדשה בהתאמה. קשרים משמשים בתחשיב הפסוקים ובתחשיב הפרדיקטים כדי לייצג פעולות לוגיות כגון "וגם", "לא" ו"אם-אז". פסוק אמיתי תמיד נקרא טאוטולוגיה (למשל a ∨ ¬ a {\displaystyle a\lor \neg a} ), ופסוק שקרי תמיד נקרא סתירה (למשל a ∧ ¬ a {\displaystyle a\land \neg a} ). כל קַשָּׁר לוגי מייצג פעולה בוליאנית על ערכי האמת של האיברים המתקבלים כקלט, ומקושרת אליו טבלת אמת ספציפית. כדי לחשב את ערך האמת של הפסוק, או התבנית הנוצרים על ידי הקשר, משתמשים בערכי האמת של הפסוקים, או התבניות המתקבלים כקלט, ובטבלת האמת המשויכת לקשר. קשרים לוגיים מסווגים על פי מספר הפסוקים/תבניות שהם מקבלים כקלט. הקשרים השימושיים הם אונאריים (דהיינו, מקבלים כקלט פסוק יחיד/ תבנית אחת), או בינאריים (דהיינו, מקבלים כקלט 2 פסוקים/תבניות). קשרים טרנאריים (המקבלים 3 פסוקים/תבניות) ומורכבים יותר אינם מקובלים בלוגיקה הפורמלית. באופן מסורתי, מוגדרים בלוגיקה מתמטית חמישה קשרים "בסיסיים": לא (NOT) וגם (AND) או (OR) אם-אז (IF) אם ורק אם (IFF) את כל חמשת הקשרים ניתן לבטא בעזרת NAND בלבד וכן בעזרת NOR בלבד. עם זאת, כל טבלת אמת מייצגת קשר לוגי, כך שישנם ארבעה קשרים אונאריים ו־16 קשרים בינאריים, ובתחומים כגון האלגברה הבוליאנית נעשה שימוש גם בקשרים נוספים, בהם XNOR ו-XOR. לכל אחד מן הקשרים קיים סימון מקובל במתמטיקה: לא a: ¬ a {\displaystyle \neg a} a וגם b: a ∧ b {\displaystyle a\land b} a או b: a ∨ b {\displaystyle a\lor b} אם a אז b: a → b {\displaystyle a\to b} a אם ורק אם b: a ↔ b {\displaystyle a\leftrightarrow b} טבלת אמת של כל אחד מהקשרים: תחשיב הפסוקים קשר לוגי, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
ארכיטקט תוכנה

ארכיטקט תוכנה (באנגלית: software architect) הוא מתכנת בכיר העוסק בארכיטקטורת תוכנה. הארכיטקט המקבל החלטות הנוגעות לעיצוב תוכנה ברמה הגבוהה (high-level), ותפקידו להכתיב סטנדרטים טכניים לגבי טכניקות תכנות, כלים, תשתיות תוכנה ופלטפורמות מחשוב. התפקיד של ארכיטקט התוכנה החל להתגבש עם התרחבות השימוש בתכנות מונחה-עצמים, בשנות התשעים המאוחרות של המאה ה-20, ובתחילת שנות האלפיים. תכנות מונחה-עצמים איפשר ליצור יישומים גדולים ומורכבים מאי פעם, מה שבתורו הצריך יותר תכנון ופיקוח ברמה הגבוהה. כמו כן, עם צמיחת הפופולריות של שימוש בארכיטקטורה רב-שכבתית בפיתוח תוכנה, גדל מספר האפשרויות השונות שבהן ניתן לממש יישומים. בעקבות התרחבות זאת, גדל במידה ניכרת גם הסיכון שפרויקט לפיתוח תוכנה ייצור בטעות מוצר "חדש", אשר למעשה כבר היה קיים קודם. גורמים אלה הביאו לצורך בתפקיד החדש, של "ארכיטקט תוכנה" בפרויקטים גדולים של פיתוח תוכנה. תחומי האחריות של ארכיטקט תוכנה כוללים: צמצום מספר האפשרויות השונות שניתן לבחור ביניהן במהלך הפיתוח, על ידי: בחירה של דרך סטנדרטית להשגת המטרות בזמן פיתוח התוכנה. יצירה, הגדרה או בחירה של תשתיות תוכנה המשמשות לפיתוח היישום. זיהוי אפשרויות לשימוש חוזר (reuse) בתשתיות קיימות במסגרת הארגון או בתוך היישום, על ידי: תצפית והבנה של המערכת והסביבה במובן הרחב. גיבוש עיצוב הרכיבים והמודולים שירכיבו את המערכת. הכרת המערכות והיישומים האחרים שקיימים בארגון. חלוקה של יישום מורכב לחלקים קטנים ונוחים יותר לניהול בשלב התכנון. הבנת הפונקציות של כל רכיבי המערכת. הבנת האינטראקציות והתלויות בין רכיבים. העברת רעיונות אלו למפתחים. כדי לבצע משימות אלה בצורה יעילה, ארכיטקט תוכנה נעזר לעיתים קרובות בכלים או במודלים ומערכות סמלים סטנדרטיות כדוגמת ה-(Unified Modeling Language (UML ובמושגים של תכנות מונחה-עצמים על מנת לייצג את מבנה המערכות. UML הפכה לכלי חשוב עבור ארכיטקטי תוכנה לצורך הסבר התכנון הכללי של המערכת למפתחים ולחברי צוות אחרים, בדומה לשרטוטים שבהם משתמשים אדריכלים (ארכיטקטים של בניין). מנהל טכנולוגיות ראשי מנהל מערכות מידע מדען ראשי ארכיטקטורת תוכנה מתודולוגיית פיתוח תוכנה